**Tradeka** on suomalainen monialakonserni. Konsernin emoyhtiö on Osuuskunta Tradeka (aik. Osuuskunta Tradeka-yhtymä). Osuuskunnalla oli vuoden 2020 lopussa noin 206 000 jäsentä. Tradeka puhuu itsestään merkityksellisen omistamisen osuuskuntana.

Tradeka-konserniin kuuluvat muun muassa Restel, A-Katsastus, Lehtipiste, Med Group (markkinointinimeltään *ONNI*) sekä Tradeka-sijoitus Oy. Lisäksi Tradeka omistaa kolmasosan Kotosalla-asumispalveluista vastaavasta Yhdessä huomiseen Oy:stä ja noin viisi prosenttia Seulo Palveluista, joka harjoittaa verkkoruokakauppaa nimellä Kauppahalli24.

Tradeka on tullut tunnetuksi kytköksistään suomalaiseen vasemmistoon. Se on jakanut 2000-luvulla paljon vaalirahoitusta sosialidemokraattisen puolueen ja vasemmistoliiton poliitikoille. Tradekan hallitus (ent. hallintoneuvosto) ja edustajisto koostuvat suurilta osin SDP:n ja vasemmistoliiton poliitikoista sekä AY-aktiiveista.

Jäsenpalvelut
-------------

Jäsenetuina jäsenet saavat alennuksia konsernin ja sen yhteistyökumppaneiden palveluista.

Osuuskunnan tuottamaa ylijäämää eli voittoa ei ole jaettu jäsenille suoraan jäsenyyden perusteella. Sen sijaan sitä on jaettu ulos huomattavina lahjoituksina hankkeille, jotka aktivoivat ja tukevat kansalaisia, uudistavat toimintatapoja ja mahdollistavat uudenlaista kansalaisjärjestö- tai yritystoimintaa. Osa lahjoituksista on ollut suunnattu poliittista vasemmistoa lähellä oleville järjestöille. Lisäksi osuuskunta on vuodesta 2020 alkaen tarjonnut jäsenilleen erikseen merkittäväksi tuotto-osuuksia, joiden tuottotavoitteena on 3,5 % ja joille ylijäämästä maksettavasta korosta päättää vuosittain osuuskunnan hallitus.

Tausta
------

Osuuskunta Tradeka puhuu itsestään merkityksellisen omistamisen osuuskuntana. Se ei näe itseään enää kuluttajaosuuskuntana. Tradekan toiminta-ajatuksena on "merkityksellinen omistajuus ja inhimillisemmän markkinatalouden toteuttaminen käytännössä".

Tradekan tausta on työväenliikkeen niin sanotussa edistysmielisessä osuustoiminnassa. Vuoteen 1995 asti Tradeka toimi nimellä Eka. Se harjoitti laajamittaista osuuskauppaa (E-liike), vakuutustoimintaa (Kansa) ja rakentamista (Haka). 

Tradekaa on kutsuttu punapääoman linnakkeeksi. Tradekan edustajisto koostuu pääosin SDP:n ja vasemmistoliiton ryhmistä.

Historia
--------

### Edistysmielinen osuustoiminta ja Eka

*Pääartikkelit: Edistysmielinen osuustoiminta ja Eka*
Tradekan tausta on työväen osuuskaupoissa ja niin sanotussa edistysmielisessä osuustoiminnassa. E-liikkeeksi järjestäytyneet osuuskunnat harjoittivat muun muassa vähittäiskauppaa. Toiminta oli kuitenkin 1960-luvulta alkaen tappiollista.*lähde?*

Nimi Eka oli peräisin 1973 avatulta Kannelmäen EKA-marketilta, joka oli E-liikkeen ensimmäinen suurtavaratalo. EKA tuli sanoista Elanto ja Kannelmäki. Tradekan nimi on lyhennetty Trade-EKA:sta. Alun perin Tradeka-nimi tarkoitti EKA:n vähittäiskaupan toimialaa. Tradeka rekisteröitiin aputoiminimeksi vuonna 1988 vähittäiskauppaa varten.

Pitkään jatkuneiden taloudellisten vaikeuksien jälkeen osuusliikkeet ja niiden keskuskauppa Suomen Osuustukkukauppa (OTK) yhdistyivät vuonna 1983 E-osuuskunta Ekaksi. Osuuskunnasta muotoutui vuonna 1987 Kansa-vakuutuskonsernin ja Haka-rakennusyhtiön mukaantulon jälkeen Osuuskunta Eka-yhtymä. Ekan kannattavuus oli kuitenkin alusta alkaen heikko. 

### Ekasta Tradeka 1995

Tradekan vanha logo.
1990-luvun lamassa Eka ajautui rahoituskriisiin. Eka joutui yrityssaneeraukseen. Kansa ja Haka menivät konkurssiin. Konserniin kuuluneet vähittäiskaupat ja Restel selvisivät saneerauksesta.

Saneerauksen yhteydessä vuonna 1995 Eka vaihtoi nimeä. Uudeksi nimeksi tuli Osuuskunta Tradeka-yhtymä. Ekan nimi oli ryvettynyt julkisuudessa. Samana vuonna vähittäiskaupan liiketoimintaryhmästä tehtiin osakeyhtiö Tradeka Oy. Samalla päättyi osuuskunnan harjoittama osuuskauppatoiminta.

Saneeraus eteni alusta alkaen hyvin. Tradeka Oy ja Restel tekivät hyvää voittoa. Isot varat saatiin myös myymällä kiinteistöjä. Saneeraus saatiin päätökseen vuoden 2003 lopussa.

### Vähittäiskauppojen myynti

Siwan logo.
Valintatalon logo.
Tradekan vähittäiskaupan menestys ei jatkunut 2000-luvulla. Kilpailu päivittäistavarakaupassa kiristyi Lidlin tultua markkinoille 2002. Erikoistavarakaupan puolella ulkomaiset kauppaketjut tulivat Suomeen. Tradekan Euromarketit olivat kilpailijoihin verrattuna pieniä ja niitä oli vähän. Siwojen ja Valintatalojenkin tulevaisuus oli uhattu. Tradekan olemassa olevat myymälät sijaitsivat pienehköillä kuihtuvilla teollisuuspaikkakunnilla kasvukeskusten sijasta. Tradeka ei kuitenkaan pystynyt perustamaan uusia kauppoja saneerausvelkojen takia. Yhteistyön päättyminen Elannon ja SOK:n Inex-hankintayhtiön kanssa aiheutti lisää ongelmia. Pienenevät volyymit ja nousevat ostohinnat olivat Tradekalle huono yhdistelmä. Tradekan kauppoja uhkasi myös elintärkeiden Rainbow, Daily ja Coop X-tra -tuotemerkkien menettäminen.

Ongelma ratkaistiin liittoutumalla. Tradeka Oy:n ja Wihurin omistaman Ruokamarkkinat-yhtiön liiketoiminnat yhdistettiin uudeksi Tradeka Oy:ksi 2005. Osuuskunta jatkoi omistajana hieman yli 50 prosentin osuudella. Pääomasijoitusyhtiö Industri Kapital ja Wihuri tulivat vähemmistöomistajiksi. Uuden kaupparyhmän hankinta ja logistiikka siirrettiin Tuko Logisticsiin. Vuonna 2007 Industri Kapital osti Tradeka Oy:n osake-enemmistön ja osuuskunta jäi vähemmistöomistajaksi 15 prosentin osuudella. Yhtiön nimeksi vaihdettiin Suomen Lähikauppa vuonna 2008. Tradeka luopui lopuista Suomen Lähikaupan osakkeista vuonna 2012.

### Punapääoman linnake

Vuonna 2014 luodun yhtiörakenteen tarkoitus oli luoda niin sanottu punapääoman linnake. Päätöksentekovalta on säätiöllä, jota ei voi vallata. Osuuskunnalle itselleen jätettiin päätösvallasta vain vähemmistö. Järjestely luotiin, koska SDP:n ja vasemmistoliiton edustajat pelkäsivät rikkaan osuuskunnan valtausta ja rahojen joutumista vieraisiin käsiin. Erityisesti perussuomalaisten kannatuksen nousu aiheutti huolta.

Rakennetta on arvostellut muun muassa toimittaja Jarno Liski, joka kuvasi uudistusta "vallankaappaukseksi kuluttajilta puolueille".

### Liiketoiminta nykyään

Tradekan omistama Restel myi koko hotelliliiketoimintansa ruotsalaiselle Scandicille vuonna 2017. Tradeka perusteli myyntiä sillä, etteivät hotellipalvelut olleet jäsenille tärkeitä. Niitä käytti vain noin joka kymmenes jäsen. Ravintolatoimintaa jatkettiin.

Tradeka hankki Med Groupin vuonna 2018 ja A-Katsastus Groupin vuonna 2020.

Organisaatio
------------

### Jäsenyys

Vuonna 2022 osuuskunnalla oli 193 443 jäsentä. Osuuskuntaan liittyy 2074 uutta jäsentä ja siitä erosi 891. 6992 osuuskunnan jäsentä kuoli vuonna 2022.

Jäseneksi liittymisestä peritään osuusmaksu 33,64 €. Maksun saa takaisin, jos jäsen eroaa Tradekasta.

Jäsenyys oikeuttaa äänestämään osuuskunnan vaaleissa, hyödyntämään jäsenalennuksia ja vaikuttamaan osuuskunnan toimintaan jäsenaloitteiden ja -äänestysten kautta.

Jäsenmäärän kehitys| Päiväys | Jäseniä |
| --- | --- |
| 31.12.1994 | 371 675 |
| 31.12.2000 | 355 511 |
| 31.12.2012 | 270 349 |
| 31.12.2020 | 206 274 |
| 31.12.2021 | 199 710 |
| 31.12.2022 | 193 443 |

### Konsernin rakenne

Restelin logo.
Osuuskunta Tradeka on konsernin emoyhtiö, joka huolehtii osuuskunnan jäseneduista ja -palveluista sekä omistajaohjauksesta.

Konsernin liiketoiminnan hallinnointi siirrettiin vuoden 2014 alussa osuuskunnalta holding-yhtiöön Tradeka-Yhtiöt Oy, jonka omistuksessa ovat sotealan Med Group Oy (markkinointinimeltään *ONNI*), ravintola-alan Restel Oy, Tradedot Oy ja Tradeka-sijoitus Oy. Tradeka-Yhtiöt Oy:n pääomistaja on Osuuskunta Tradeka, jonka omistusosuus on 98 % mutta osuus määräysvallasta vain 49 %. Enemmistö, 51 %, määräysvallasta siirrettiin uudistuksessa Tradekan perustamille Tradekan säätiölle ja Kuluttajaosuustoiminnan säätiölle. Tradeka lahjoitti näille säätiöille 23 miljoonaa euroa.

### Osuuskunnan edustajisto

Ylintä päätösvaltaa osuuskunnassa käyttää jäsenistön vaaleilla kuudeksi vuodeksi kerrallaan valitsema edustajisto. Nykyisessä, vuonna 2022 valitussa edustajistossa sosiaalidemokraateilla on 48 edustajaa (64 %), vasemmistoliitolla 25 edustajaa (33 %) ja kommunisteilla sekä keskustalla molemmilla 1 edustaja (1 %). Edustajiston kokoa pienennettiin vuonna 2018 valittuun edustajistoon verrattuna 85 edustajasta 75 edustajaan, mutta ryhmien prosenttimääräiset osuudet edustajista pysyivät samoina kuin vuonna 2018 lukuun ottamatta keskustan listaa, jonka edustaja palasi edustajistoon välikauden jälkeen.

### Osuuskunnan hallitus

Valtaa Tradekassa käyttävät pääosin SDP:n, vasemmistoliiton ja ammattiyhdistysliikkeen edustajat. Osuuskunnan hallituksessa (2014 asti hallintoneuvosto) on useita SDP:n ja vasemmistoliiton entisiä ja nykyisiä kansanedustajia. Edustajistossa puolestaan toimi seitsemän SDP:n nykyistä kansanedustajaa vuonna 2018. Tällä hetkellä Tradekan hallitusta johtaa europarlamentaarikko Eero Heinäluoma (sd).

Hallituksen puheenjohtaja sai tehtävästään vuonna 2022 palkkiota 1550 euroa/kuukausi, varapuheenjohtajat 1250 euroa/kuukausi ja jäsenet 700 euroa/kuukausi. Lisäksi hallituksen jäsenille maksetaan 550 euron kokouspalkkio jokaisesta hallituksen kokouksesta.

**Hallituksen kokoonpano vuonna 2024:**

 
* Eero Heinäluoma, puheenjohtaja
* Mikko Raudaskoski, varapuheenjohtaja
* Miia Nahkuri, varapuheenjohtaja
* Hilkka Ahde
* Paavo Arhinmäki
* Niina Malm
* Jari Myllykoski
* Johanna Ojala-Niemelä
* Aino-Kaisa Pekonen
* Tarja Pietilä
* Jorma Pimperi
* Kirsti Puurunen
* Ulla-Maija Sievinen
* Niina Söderlund
* Miika Tiainen
* Sinikka Torkkola
* Rauno Vesivalo
* Tuula Väätäinen

#### Hallituksen (ent. hallintoneuvosto) puheenjohtajat

* Markku Pohjola 1995-2010
* Markus Aaltonen 2010-2020
* Eero Heinäluoma 2020-

### Tradekan toimitusjohtajat

* Antti Remes 1994-2007
* Juha Laisaari 2007-2012
* Perttu Puro 2012-

Lähde

Vasemmiston tukeminen
---------------------

Tradeka on tukenut vasemmistoa taloudellisesti. Se tuki vasemmistoliittoa runsaalla 100 000 eurolla 2007–2009 ja sosialidemokraattista puoluetta yhteensä 80 000 eurolla 2007–2008.

*Suomen Kuvalehti* kertoo, että kommunistien Spartacus-säätiö sai Tradekalta 20 000 euroa 2017–2018 sote-uudistuksen uhkia ja lähidemokratiaa koskeviin projekteihin. Vuonna 2015 Tradekan tuella julkaistiin taas Karl Marxin *Pääoman* uusi suomenkielinen laitos.

Vasemmistoliitto ilmoitti saaneensa yli 21 000 euroa vuonna 2016. Tradekan mukaan SDP 36 000 euroa, mutta tätä ei ilmoitettu puoluerahoitusvalvontaan.

Tradeka ilmoittaa tukeneensa myös vasemmistolaista Vasemmistofoorumia ja sosiaalidemokraattista Kalevi Sorsa -säätiötä. Muita tuensaajia ovat olleet muun muassa Nuorten Kotkien Keskusliitto ja Suomen Työväentalojen Liitto. Tradeka julkaisee lahjoitustiedot kokonaisuudessaan verkkosivuillaan.

Aiemmin Tradeka myi poliitikoille alennuksella ruokaa ja käyttötavaroita. Alennus koski hallintoneuvoston ja edustajiston entisiä ja nykyisiä jäseniä perheineen. Käytäntö oli toimitusjohtajan mukaan ollut voimassa vuosikymmeniä.

### Vaalirahoitus

Kuntavaaleissa 2017 Tradeka tuki 105 SDP:n ja vasemmistoliiton ehdokasta yhteensä 52 500 eurolla. Muiden puolueiden ehdokkaita ei tuettu. Rahan jakamisesta päätti Tradekan hallitus, jonka jäsenistä lähes puolet sai rahaa myös itselleen. Rahanjakoperiaatteena Tradekassa oli, että vaalirahaa saavat Tradekan hallintoelinten jäsenet ja sen yhtiöiden luottamusmiehet ja työsuojeluvaltuutetut. Hallituksen puheenjohtajan Markus Aaltosen mukaan vaalirahoitus on Tradekassa "ikimuistoinen käytäntö".

Presidentinvaaleissa 2018 Tradeka tuki SDP:n Tuula Haataista 12 000 eurolla ja vasemmistoliiton Merja Kyllöstä 8 000 eurolla.

Eurovaaleissa 2019 Tradeka tuki vasemmistoliiton Merja Kyllöstä ja SDP:n Eero Heinäluomaa 5 000 eurolla kumpaakin.

Eduskuntavaaleissa 2019 Tradeka tuki 18 vasemmiston eduskuntavaaliehdokasta yhteensä 45 000 eurolla. Ehdokkaista kymmenen oli SDP:n ( ehdokkaita ja kahdeksan vasemmistoliiton ehdokkaita.

Eduskuntavaaleissa 2023 Tradeka tuki 21 vasemmiston eduskuntavaaliehdokasta 52 500 eurolla. Heistä 16 (mm. Matias Mäkynen, Maria Guzenina ja Mikkel Näkkäläjärvi) oli SDP:n ehdokkaita ja viisi (mm. Johannes Yrttiaho ja Aino-Kaisa Pekonen) vasemmistoliiton ehdokkaita.

Lähteet
-------

* Komulainen, Anitra: *Punapääoman linnake. Työväen osuustoiminnan dramaattiset vaiheet*. Helsinki: Kustannusosakeyhtiö Siltala, 2021. ISBN 978-952-234-932-3.

### Viitteet

1. 1 2  Osuuskunta Tradeka
2. 1 2 3 4 5 6  Tilinpäätös 2022 (PDF) Osuuskunta Tradeka. Viitattu 18.9.2023.
3. 1 2 3 4 5  Osuuskunta Tradeka Tradeka
4. 1 2  Vuosikertomus 2017 Vuosikertomukset, Tradeka
5. 1 2  Tradeka ostaa A-katsastuksen – Osuuskunnan jäsenille luvassa "uudenlaisia koko maan kattavia etuja" *Talouselämä*.  17.12.2020. Viitattu 21.12.2020.
6. 1 2  Kilpailu- ja kuluttajavirasto hyvaksyi Tradekan Med Group -kaupan (Arkistoitu – Internet Archive) Uutiset, Tradeka
7. ↑  Seulo Palvelut Oy Yrityshaku, Yritys- ja yhteisötietojärjestelmä
8. 1 2 3 4  Antti Honkamaa: Vasemmiston hallitsema yhtiö lähti mukaan kavahtamaansa sotebisnekseen – Li Andersson: "Olen pettynyt" *Ilta-Sanomat*.  13.3.2018. Viitattu 28.5.2018.
9. ↑  Jarno Liski: Vasemmiston oma rahakone: Tradeka jakaa puolueille miljoonia yhteiskuntavastuun nimissä, raha kulkee myös mutkan kautta *Suomenkuvalehti.fi*.  8.3.2019. Viitattu 3.2.2024. (englanniksi)
10. ↑  Antti Honkamaa: Vasemmiston hallitsema sotefirma Med Group aikoo pistää "hynttyyt yhteen" kohuyhtiö Esperi Caren kanssa - tavoitteena valtakunnallinen yhteistyö *Talouselämä*.  29.1.2019. Viitattu 3.2.2024.
11. 1 2  Jäsenyys Tradeka
12. ↑  Lahjoitukset *tradeka.fi*. Viitattu 27.7.2022.
13. ↑  Yhteiskuntavastuu Tradeka
14. ↑  Tradekan tuotto-osuusanti Tradeka. Viitattu 16.8.2021.
15. 1 2  Komulainen, s. 286. "Tradeka kehitti ratkaisun pulmiinsa uuden toimitusjohtajansa Perttu Puron johdolla, punapääoman linnakkeen, vuonna 2014."
16. ↑  Edustajisto Tradeka. Viitattu 17.8.2021.
17. ↑  Jari Hanska: Vasemmiston Tradeka maksaa lähes puoli miljoonaa luottamushenkilöilleen – "Ei palkkiota minään riemulahjana koeta" *Suomen Kuvalehti*. Viitattu 17.8.2021.
18. 1 2  Leppänen, Timo: *Merkilliset nimet. Tarinoita yritysten ja tuotteiden nimistä*. Helsinki: Suomalaisen Kirjallisuuden Seura, 2016. ISBN 978-952-222-720-1.
19. ↑  Komulainen, s. 172
20. 1 2  Komulainen
21. ↑  Eka ja Tradeka-yhtymä 1983–2008 (Arkistoitu – Internet Archive) Tradeka-yhtymän vuosikymmenet, Historia, Tradeka
22. ↑  Muistojen E-liike
23. ↑  Komulainen, s. 258–266
24. 1 2  Komulainen, s. 278–284
25. ↑  Suomen Lähikaupan omistaja vaihtuu, Tradeka ja Wihuri luopuvat *Talouselämä*.  20.12.2012. Viitattu 21.2.2016.
26. 1 2 3  Vasemmiston oma rahakone (10/2019, sivut 12-13) *Suomen Kuvalehti*.  8.3.2019.
27. 1 2  Jarno Liski: HUS:in ja Tradekan uusi miljoonayhtiö kanavoi verovaroja vasemmistolle *Iltalehti*.  14.8.2021.
28. 1 2  Komulainen, s. 287
29. ↑  Osuuskunta Eka-yhtymä: Vuosikertomus 1994
30. ↑  Tradekan vuosikertomus 2000 *web.lib.aalto.fi*.
31. ↑  Tradekan vuosikertomus 2012 *tradeka.fi*.
32. ↑  Vuosikertomus 2020 (PDF) Osuuskunta Tradeka. Viitattu 12.6.2021.
33. ↑  Tradekan vuosikertomus 2021 *tradeka.fi*. Viitattu 3.2.2024.
34. ↑  Tradekan hallinto
35. ↑  Tradekan edustajiston vaalien tulos selvillä *tradeka.fi*. Viitattu 2.3.2022.
36. ↑  Tradekan vuosikertomus 2014 *tradeka.fi*. Viitattu 3.2.2024.
37. ↑  Hanska, Jari: Helppoa vaalirahaa - Osuuskunta Tradekan vaalituista päättävän hallituksen jäsenistä lähes puolet sai vaalirahoitusta itselleen.  *Suomen Kuvalehti*, 7.12.2018.  Otavamedia Oy. Artikkelin verkkoversio.
38. ↑  Tradekan Corporate Governance -selvitys 2022 *tradeka.fi*. Viitattu 3.2.2024.
39. ↑  Organisaatio ja hallinto | tradeka.fi *www.tradeka.fi*. Viitattu 3.2.2024.
40. ↑  Markku Pohjolan CV (arkistoitu) *markkupohjola.fi*.  Arkistoitu 30.1.2013. Viitattu 3.2.2024.
41. 1 2  Tradekan vuosikertomus 2020 *tradeka.fi*. Viitattu 3.2.2024.
42. ↑  Eero Heinäluomasta Tradekan hallituksen uusi puheenjohtaja: "Tartun innolla uuteen rooliini" *demokraatti.fi*.  23.9.2020. Viitattu 3.2.2024.
43. ↑  Anitra Komulainen: *Punapääomanlinnake*, s. 1-5. Työväen osuustoiminta historian merkittävät vuodet 1916-2006. Helsinki: Siltala, 2021. ISBN 9789522349323.
44. ↑  MTV3 – Jussi Karhunen: Vasemmistoliitolle 100 000 euron tuki Tradekalta *mtv3.fi*.  13.8.2009. MTV3 Oy. Viitattu 14.8.2009.
45. ↑  Tradeka tuki vasemmistoliittoa 100 000 eurolla (Arkistoitu – Internet Archive) Iltalehti 13.8.2009
46. ↑  Tradeka vuosikertomus 2012, s. 15
47. ↑  Lahjoitukset *tradeka.fi*. Viitattu 31.8.2021.
48. ↑  AL: Tradeka myy ale-ruokaa poliitikkojen perheille *Ilta-Sanomat*.  2.9.2011. Viitattu 28.5.2018.
49. ↑  Suomen Kuvalehti: Vasemmiston Tradeka maksaa lähes puoli miljoonaa luottamushenkilöilleen – "Ei palkkiota minään riemulahjana koeta" *Suomenkuvalehti.fi*.  7.12.2018. Viitattu 3.2.2024. (englanniksi)
50. ↑  Juha-Pekka Tikka: SK: Tradeka antoi vaalirahaa yli sadalle Sdp:n ja vasemmistoliiton ehdokkaalle *Verkkouutiset*.  5.12.2018. Viitattu 3.2.2024.
51. ↑  Vaali- ja puoluerahoitusvalvonta - Ennakkoilmoitus ehdokkaan vaalirahoituksesta - Presidentinvaali 2018 *www.vaalirahoitusvalvonta.fi*. Viitattu 3.2.2024.
52. ↑  Vaali- ja puoluerahoitusvalvonta - Ilmoitus ehdokkaan vaalirahoituksesta - Presidentinvaali 2018 *www.vaalirahoitusvalvonta.fi*. Viitattu 3.2.2024.
53. 1 2 3  Vaali- ja puoluerahoitusvalvonta - Suurimmat tukijat *www.vaalirahoitusvalvonta.fi*. Viitattu 3.2.2024.

Kirjallisuutta
--------------

* Kallenautio, Jorma: Lamasta uuteen nousuun. Eka-yhtymän ja Tradeka-yhtymän historia 1983-2008. SKS, 2009. ISBN 978-952-222-116-2.
* Kallenautio, Jorma: Eka Suomessa, Kustannusosakeyhtiö Tammi, 1992, ISBN 951-30-9942-3
* Komulainen, Anitra: Punapääoman linnake. Työväenosuustoiminnan dramaattiset vaiheet, Siltala 2021, ISBN 9789522349323.

Aiheesta muualla
----------------

* Tradekan kotisivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pellervon jäsenyhteisöt |
| --- |
|  |
| Osuuskunnat | 

|  |  |
| --- | --- |
| Infra | 
* Alajärven Puhelinosuuskunta
* Eurajoen Puhelin Osk
* Haukiputaan Sähköosuuskunta
* Jylhän Sähköosuuskunta
* Kainuun Puhelinosuuskunta KPO
* Kannuksen vesiosuuskunta
* Keskusosuuskunta Oulun Seudun Sähkö
* Laitilan Puhelin
* LPOnet
* Mikkelin Puhelinosuuskunta MPY
* Muonion Sähköosuuskunta
* Osuuskunta Keskikaista
* Oulaisten Vesiosuuskunta
* Savonlinnan BLC-osuuskunta

 |
|  |
| Vakuutusyhtiöt ja osuuspankit | 
* Lähi-Tapiola
* OP-Ryhmä
* POP-pankki

 |
|  |
| Osuuskaupat | 
* Etelä-Karjalan Osuuskauppa
* Etelä-Pohjanmaan Osuuskauppa
* Koillismaan Osuuskauppa
* Osuuskauppa Arina
* Osuuskauppa Hämeenmaa
* Osuuskauppa Keskimaa
* Osuuskauppa Maakunta
* Pohjois-Karjalan Osuuskauppa
* Satakunnan Osuuskauppa
* Suomen Osuuskauppojen Keskuskunta SOK
* Suur-Seudun Osuuskauppa SSO

 |
|  |
| Tuottajat | 
* Evijärven Osuusmeijeri
* Faba osk
* Hirvijärven Osuusmeijeri
* Hämeenlinnan Osuusmeijeri
* Itikka Osuuskunta
* Kaustisen Osuusmeijeri
* Kuusamon Osuusmeijeri
* Laaksojen Maitokunta
* Lihakunta
* Limingan Osuusmeijeri
* LSO Osuuskunta
* Metsä Group
* Munakunta
* Osuuskunta Länsi-Maito
* Osuuskunta Maitokolmio
* Osuuskunta Maitomaa
* Osuuskunta Maitosuomi
* Osuuskunta MS Tuottajapalvelut
* Osuuskunta Pohjolan Maito
* Osuuskunta Satamaito
* Osuuskunta Tuottajain Maito
* Pohjanmaan Lammasosuuskunta
* Porlammin Osuusmeijeri
* Valio Oy
* ViljaTavastia Osuuskunta

 |
|  |
| Muut | 
* Joroisten Oma Osuuskunta
* Osuuskunta Tradeka
* Pohjanmaan Arvo Sijoitusosuuskunta
* Pyhäselän Oma Osuuskunta
* Osuuskunta Lilith
* Salok Osk
* Suomalainen Energiaosuuskunta SEO
* Mettälän Kuivuriosuuskunta
* Raussilan Mylly- ja Sahaosuuskunta
* Temmeksen Sahaosuuskunta
* Tyngän Myllyosuuskunta

 |

 |
|  |
| Yhdistykset | 
* Finlands Svenska Andelsförbund
* MTK
* Osuuskuntayhdistys Coop Finland
* Suomen Vesihuolto-osuuskunnat
* ProAgria

 |
|  |
| Seurat | 
* Elimäen Vilppulan Maamiesseura
* Lapin Yhteistoimintakerho
* Joutsan maa- ja kotitalousseura
* Juvan Maamiesseura
* Kiikan Maamiesseura
* Kuhmoniemen Maaseutuseura
* Lassilan Maamiesseura
* Lemin Maamiesseura
* Sulkavan Maa- ja kotiseutuseura
* Suomenniemen Maamiesseura
* Suonenjoen Maa- ja kotitalousseura
* Säkylän Maamiesseura
* Valkealan Maamiesseura

 |
|  |
| Oppilaitokset | 
* Hämeen ammatti-instituutti
* Hämeen ammattikorkeakoulu

 |

 |